चानचक्क चेत्ता उठी औन्दे हे ओह् दिन, ओह् रात्तां, ओह् तरकालां ते ओह् खश्बो जेह्ड़ी हर बेल्ले उन्दे दौं दे बछकारें खिल्लरी दी रौह्न्दी ही। उआं ओह् जेकर चांह्दियां तां उन्दी उमरी च इक बारीं फ्ही रौंस-ब्हार आई सकदी ही पर उनें आपूं कोई बी परता नेईं थ्होने करी परतोई बी गे। इक बारी फुल्लें आली बत्त उन्दे हत्था छुड़की ही तां इसी भलेआं त्यागियै उनें कंडें आला औखा रस्ता म्हेशां आस्तै अपनाई लेआ ते इस्सै पर चलदियां रेहियां। पर अज्ज पंजतालियें ब’रें दी लम्मी बरेसा च क्या उनें गी रड़कने आले कंडें आली एह् बत्त अपनाने दा कोई पच्छोत्ताs मसूस हुन्दा होग? किश बी नेईं आक्खेआ जाई सकदा...